Ангел Попов
Празници

chitanka.info

След празниците шумно мили

притихват масите сами,

къде, защо, с кого са били —

споделят с будните тъми.

Едните — с романтични чаши

и свещник моден от бутик

света делят на наши-ваши

и туй намират даже шик.

А другите — с две-три чинии

и с чаши — за вода и сок

одумват простите филии

и търсят смисъл по-дълбок.

Споделят трети и десети,

през смях и сълзи, може би,

и сякаш старите сюжети

предричат бъдещи съдби.

Безлюдни маси, с тихи чаши,

като в среднощно кафене,

живеят празниците наши

край тях до утрото поне.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.